**Ministru kabineta noteikumu projekta „Grozījumi Ministru kabineta 2016. gada 5. janvāra noteikumos Nr. 12 „Kartupeļu sēklaudzēšanas un sēklas kartupeļu tirdzniecības noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sēklu un šķirņu aprites likuma 2. panta 1. punkta "a" apakšpunkts un 17. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2016. gada 5. janvāra noteikumi Nr. 12 „Kartupeļu sēklaudzēšanas un sēklas kartupeļu tirdzniecības noteikumi” (turpmāk – noteikumi Nr.12). Noteikumu Nr. 12 10. punktā noteikts, ka Valsts augu aizsardzības dienests (turpmāk – dienests) sēklaudzētāju un sēklu tirgotāju reģistrācijas apliecību izsniedz pēc personas pieprasījuma. Tā kā praksē līdz šim brīdim reģistrācijas apliecība ir pieprasīta tikai vienā gadījumā, dienests turpmāk pēc personas pieprasījuma izsniegs nevis reģistrācijas apliecību, bet gan lēmumu par personas reģistrāciju Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs). Šī iemesla dēļ ir jāprecizē noteikumu Nr. 12 10. punkts un jāsvītro 2. pielikums.  Savukārt, lai izpildītu prasības, kas izriet no Vispārīgās datu aizsardzības regulas un likumprojekta „Personas datu apstrādes likums” (MK 2018. gada 6. marta sēdes prot. Nr. 14 40.§), noteikumos Nr.12 noteikti nosacījumi fizisko personu datu apstrādei. Lai dienests varētu reģistrēt fizisku personu reģistrā un veikt lauku apskates attiecīgās personas sēklu laukos, kā arī noņemt sēklu paraugus un galu galā izsniegt sēklu sertifikātu, tad, iesniedzot iesniegumu dienestā, ir jānorāda fiziskas personas vārds, uzvārds, personas kods, dzīvesvietas adrese un kontaktinformācija. Minētie personas dati nepieciešami, lai dienests varētu identificēt konkrēto personu, veikt konkrētās personas sēklaudzēšanas lauku fiziskās pārbaudes un personai izsniegt dienesta sēklu pārbaudes dokumentus. Lai nodrošinātu šo procesu, dienestam ir regulāri jākomunicē ar konkrēto personu. Fiziskās personas dati dienestā tiek uzglabāti pastāvīgi visu periodu, kamēr persona nodarbojas ar sēklaudzēšanu.  Lai tiktu lietoti vienādi termini visos normatīvajos aktos par sēklaudzēšanu un sēklu tirdzniecību, redakcionāli jāgroza noteikuma Nr. 12 8. pielikums, lauku apskates protokolā terminu “zāļainība” aizstājot ar terminu “nezāļainība”.  Dienesta inspektori sēklu parauga kvalitātes rādītājus nosaka uz vietas konkrētajā saimniecībā. Lai dienesta inspektori kvalitatīvi varētu pārbaudīt noņemtā sēklas kartupeļu parauga atbilstību kvalitātes rādītājiem, ir nepieciešami atbilstoši piemēroti apstākļi un telpa, tāpēc noteikumi tiek papildināti ar normu, kas sēklaudzētājam uzliek par pienākumu nodrošināt vērtēšanai piemērotus apstākļus.  Noteikumu Nr. 12 11. pielikuma pašreizējā redakcijā minētie sēklas kartupeļu kvalitātes rādītāji tabulā norādīti redakcionāli neprecīzi, jo 6. punktam bija jābūt noslēdzošam, t.i., visu iepriekš minēto slimību un bojājumu apkopojumam. Tāpēc 6. punkts tiks svītrots un izveidots jauns 10. punkts, paredzot, ka kopējā pieļaujamajā bojājumu un slimību procentuālajā daudzumā iekļaujams arī tabulas 7., 8. un 9. punktā minētais melnais kraupis, irdenais kraupis un sudrabotais kraupis.  Kartupeļu tirdzniecības direktīvās – Padomes 2002.gada 13.jūnija Direktīvā 2002/56/EK par sēklas kartupeļu tirdzniecību, Komisijas 2013. gada 17. decembra Īstenošanas direktīvā 2013/63/ES, ar kuru groza Padomes Direktīvas 2002/56/EK I un II pielikumu par minimālajām prasībām, kas jāievēro attiecībā uz sēklas kartupeļiem un sēklas kartupeļu partijām, Komisijas 2014. gada 6. februāra Īstenošanas direktīvā 2014/20/ES, ar ko nosaka Savienības kategorijas bāzes un sertificētiem sēklas kartupeļiem un šīm kategorijām piemērojamos nosacījumus un apzīmējumus, Komisijas 2014.gada 6. februāra Īstenošanas direktīvā 2014/21/ES, ar ko nosaka minimālos nosacījumus un Savienības kategorijas attiecībā uz pirmsbāzes sēklas kartupeļiem, – nav paredzēta sēklas kartupeļu kvalitātes noteikšanas metodika. Sēklas kartupeļu kvalitātes noteikšanas metodika ieteikuma formā ir atrodama Apvienoto Nāciju Organizācijas Eiropas Ekonomikas komisijas (turpmāk – ANO EEK) Standartā S-1[[1]](#footnote-1) par tirdzniecību un tirdzniecības kvalitātes kontroli un Standarta S-1 vadlīnijās par sēklas kartupeļu slimībām, kaitēkļiem un defektiem[[2]](#footnote-2). Tā kā ANO EEK standartā ir izdarītas izmaiņas un ir mainīti nosacījumi kartupeļu bumbuļu bojājumu noteikšanai, paredzot vieglākus nosacījumus bumbuļu kvalitātes rādītājiem, ir nepieciešams attiecīgi precizēt noteikumos Nr.12 ietverto sēklas kartupeļu kvalitātes noteikšanas metodiku.  Paredzēti arī grozījumi noteikumu Nr. 12 1. pielikumā, lai papildinātu iesnieguma saturu personas iekļaušanai vai izmaiņu izdarīšanai reģistrā. Atbilstoši Oficiālās elektroniskās adreses likumam, kas stājās spēkā 2018. gada 1. martā, personai savā kontaktinformācijā jānorāda oficiālā elektroniskā adrese, ja ir aktivizēts oficiālās elektroniskās adreses konts.  Ministru kabineta noteikumu projekts „Grozījumi Ministru kabineta 2016. gada 5. janvāra noteikumos Nr. 12 „Kartupeļu sēklaudzēšanas un sēklas kartupeļu tirdzniecības noteikumi”” paredz:   1. turpmāk pēc personas pieprasījuma izsniegt lēmumu par personas reģistrāciju reģistrā; 2. papildināt noteikumus ar nosacījumiem par fiziskas personas datu apstrādi; 3. precizēt kvalitātes rādītājus sēklas kartupeļu partijām un kartupeļu kvalitātes noteikšanas metodiku; 4. papildināt iesniegumu ar norādi par oficiālo elektronisko adresi; 5. redakcionāli precizēt terminu.   Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts augu aizsardzības dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Normatīvais akts attieksies uz kartupeļu sēklaudzētājiem, saiņotājiem, ievedējiem un tirgotājiem. Pēc Valsts augu aizsardzības dienesta Sēklaudzētāju un sēklu tirgotāju reģistra datiem, kopumā ir aptuveni 105 kartupeļu sēklaudzētāji, saiņotāji, ievedēji un tirgotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums kartupeļu sēklaudzētājiem, saiņotājiem, ievedējiem un tirgotājiem nemainās, jo kartupeļu sertifikācijas kārtība paliek tāda pati kā līdz šim. Noteikumu projekts neuzliek papildu administratīvo slogu kartupeļu sēklaudzētājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | ANO EEK Standarts S-1 par tirdzniecību un tirdzniecības kvalitātes kontroli un Standarta S-1 vadlīnijas par sēklas kartupeļu slimībām, kaitēkļiem un defektiem. |
| 3. | Cita informācija | Nav. |

|  |  |  |  |
| --- | --- | --- | --- |
| 1.tabula  Tiesību akta projekta atbilstība ES tiesību aktiem | | | |
| Attiecīgā ES tiesību akta datums, numurs un nosaukums | Projekts šo jomu neskar. | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  | | | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Nav nepieciešams pārņemt. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010.gada 23.februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. | | |
| Cita informācija | Nav | | |

|  |  |  |
| --- | --- | --- |
| 2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Apvienoto Nāciju Organizācijas Eiropas Ekonomikas komisijas 2016.gada Standarts S-1 par tirdzniecību un tirdzniecības kvalitātes kontroli un Standarta S-1 2014.gada vadlīnijas par sēklas kartupeļu slimībām, kaitēkļiem un defektiem (turpmāk – ANO dokumenti). | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| Nav paredzēti konkrēti veicamie pasākumi vai uzdevumi | Nav paredzēti konkrēti veicamie pasākumi vai uzdevumi . | Nav paredzēti konkrēti veicamie pasākumi vai uzdevumi. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | ANO dokumentos paredzētās saistības nav pretrunā ar jau esošajām Latvijas Republikas starptautiskajām saistībām. | |
| Cita informācija | Eiropas dalībvalstīm nav noteikts obligāti ieviest ANO EEK Standartu S-1 par tirdzniecību un tirdzniecības kvalitātes kontroli un Standarta S-1 vadlīnijas par sēklas kartupeļu slimībām, kaitēkļiem un defektiem. Taču, ņemot vērā labo praksi, Latvija ir izvēlējusies tos iekļaut noteikumos, kas paredz atvieglotus un līdzvērtīgus nosacījumus ar vienādu metodiku kā pārējām valstīm. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | Ir saņemti priekšlikumi no Lauksaimnieku organizāciju sadarbības padomes, tie ņemti vērā un ietverti noteikumu projektā. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izpildi nodrošinās Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Magone 67027258

[Ilze.Magone@zm.gov.lv](mailto:Ilze.Magone@zm.gov.lv)

1. http://www.unece.org/fileadmin/DAM/trade/agr/standard/potatoes/S-1\_SeedPotatoes\_2016\_E.pdf [↑](#footnote-ref-1)
2. http://www.unece.org/fileadmin/DAM/trade/agr/promotion/Brochures/SeedPotatoes/HighResolution\_English.pdf [↑](#footnote-ref-2)